וליד אל-הואשלה

וליד ח'ליל אל־הואשלה (בערבית: وليد خليل الهواشلة; נולד ב-11 באוקטובר 1981) הוא איש הפלג הדרומי של התנועה האסלאמית ומפלגת רע"ם. היה יועצו של חבר הכנסת סעיד אלח'רומי מהמפלגה וכיום חבר כנסת מטעמה.

ביוגרפיה 
וליד ח'ליל אל־הואשלה נולד ב־1981 והוא תושב היישובים הבדואים בנגב ממזרח לבאר שבע – בעבר גר בחורה וכיום בסעווה. בעל תואר שני במדע המדינה מאוניברסיטת חיפה.

בבחירות לכנסת העשרים ואחת (2019), אז התפצלה הרשימה המשותפת ומפלגת רע"ם התמודדה במסגרת רשימת רע"ם-בל"ד, הוצב ברשימה במקום הסמלי 71 מטעם רע"ם. הרשימה זכתה אז ל־4 מנדטים. ממלא מקום חבר ועדת הבחירות המרכזית לכנסת מטעם המפלגה לפחות מאז הבחירות לכנסת העשרים ושתיים (אף הן ב־2019). היה יועצו של ח"כ סעיד אלח'רומי במשך שנתיים. נחשב מקורב לראש הרשימה מנסור עבאס. יו"ר האספה הכללית של הפלג הדרומי של התנועה האסלאמית ומנהל סיעת רע"ם בכנסת. הנציג הבדואי הבכיר ברשימה, נחשב לנציג הנגב.

קישורים חיצוניים

הערות שוליים

פוליטיקאים ערבים ישראלים
אנשי התנועה האסלאמית
בוגרי אוניברסיטת חיפה
חברי הכנסת העשרים וחמש
חברי כנסת מטעם הרשימה הערבית המאוחדת (רע"ם)
ישראלים שנולדו ב-1981